|  |
| --- |
| **UKMERGĖS RAJONO SAVIVALDYBĖS****TARYBA** |
|  |
| **SPRENDIMAS****DĖL UKMERGĖS RAJONO GYVENTOJŲ SKAIČIAUS STABILIZAVIMO IR AUGIMO PROGRAMOS PATVIRTINIMO** |
| 2021 m. spalio d. Nr. Ukmergė |
|

|  |
| --- |
| Vadovaudamasi Lietuvos Respublikos vietos savivaldos įstatymo 6 straipsnio 38 punktu, įgyvendindama Ukmergės rajono savivaldybės 2021–2027 metų strateginio plėtros plano, patvirtinto Ukmergės rajono savivaldybės tarybos 2021 m. gegužės 27 d. sprendimu Nr. 7-125 ,,Dėl Ukmergės rajono savivaldybės 2021-2027 strateginio plėtros plano patvirtinimo“, 1 prioriteto „Palankios verslui ir inovacijoms aplinkos kūrimas ir gyvenimo kokybės gerinimas“ 1.3. tikslo ,,Stiprinti administracinius gebėjimus ir gerinti valdymo kokybę“ 1.3.2. uždavinį „Skatinti konkurencingos darbo jėgos pritraukimą“ bei atsižvelgdama į Ukmergės rajono savivaldybės tarybos 2020 m. sausio 30 d. sprendimu Nr. 7-3 patvirtintos darbo grupės Gyventojų skaičiaus stabilizavimo Ukmergės rajone programai parengti siūlymus, Ukmergės rajono savivaldybės taryba n u s p r e n d ž i a:1. Patvirtinti Ukmergės rajono gyventojų skaičiaus stabilizavimo ir augimo programą (pridedama).2. Pavesti Ukmergės rajono savivaldybės administracijai parengti ir patvirtinti programos įgyvendinimui reikalingus teisės aktus ir užtikrinti jų įgyvendinimą. |

 |

Savivaldybės meras

Projektą parengė

Strateginio planavimo, investicijų

ir verslo plėtros skyriaus vedėja Inga Pračkailė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

PATVIRTINTA

Ukmergės rajono savivaldybės

tarybos 2021 m. d.

sprendimu Nr.

**UKMERGĖS RAJONO GYVENTOJŲ SKAIČIAUS STABILIZAVIMO IR AUGIMO PROGRAMA**

**I SKYRIUS**

**BENDROSIOS NUOSTATOS**

|  |  |
| --- | --- |
| Ukmergės rajono savivaldybės gyventojų skaičiaus stabilizavimo ir augimo programa (toliau – programa) parengta įgyvendinant Ukmergės rajono savivaldybės 2021-2027 Strateginio plėtros plano 1 prioriteto „Palankios verslui ir inovacijoms aplinkos kūrimas ir gyvenimo kokybės gerinimas“ 3 tikslo „Stiprinti administracinius gebėjimus ir gerinti valdymo kokybę“ 1.3.2. uždavinį „Skatinti konkurencingos darbo jėgos pritraukimą“ bei atsižvelgiant į Ukmergės rajono savivaldybės tarybos 2020-01-30 sprendimu Nr. 7-3 sudarytos darbo grupės gyventojų skaičiaus stabilizavimo Ukmergės rajone programai parengti pasiūlymus. |  |

Programos įgyvendinimo laikotarpis: 2022–2027 metai.

**II SKYRIUS**

**SITUACIJOS ANALIZĖ**

Remiantis Lietuvos statistikos departamento duomenimis, nuolatinis gyventojų skaičius savivaldybėje 2013–2020 m. laikotarpiu kasmet stabiliai mažėjo. Lyginant 2020 ir 2013 m. pradžios duomenis, gyventojų skaičius Ukmergės rajono savivaldybėje sumažėjo 12,7 proc. 2020 m. pradžioje savivaldybėje buvo 33482 registruoti gyventojai. Pagrindinė tokio gyventojų skaičiaus mažėjimo priežastis – neigiamas migracijos saldo (rodiklis, parodantis skirtumą tarp išvykstančių ir atvykstančių gyventojų skaičiaus) ir neigiama natūrali gyventojų kaita.

Daugiausiai neigiamą nuolatinių gyventojų prieaugį lemia neigiamas migracijos saldo.

Šis svarbus demografinę rajono situaciją apibūdinantis rodiklis 2013–2019 m. Ukmergės rajono savivaldybėje, kaip ir daugelyje teritorijų, buvo neigiamas (-102). Ukmergės rajono savivaldybėje nuo 2013 m. migracijos saldo sumažėjo 73,4 proc.

Darbingo amžiaus gyventojai (15–64 m.) Ukmergės rajono savivaldybėje sudaro 64,3 proc. ir per pastaruosius metus jų sumažėjo iki 62,5 proc. Vadovaujantis statistiniais duomenimis, galima daryti prielaidą, kad Ukmergės rajono savivaldybė pasižymi mažesniu darbingo amžiaus gyventojų skaičiumi, o tuo pačiu ir aktyvios darbo jėgos trūkumu.

2019–2020 mokslo metais Ukmergės rajono savivaldybės bendrojo ugdymo įstaigose mokinių skaičius buvo 3567, t.y. nuo 2012–2013 mokslo metų šis skaičius sumažėjo 21,5 proc. Tokia mokinių mažėjimo tendencija kelia sunkumų, nes mažėja infrastruktūros panaudojimo efektyvumas bei mokytojų etatų poreikis.

Ukmergės rajono savivaldybė jau susiduria su švietimo darbuotojų, sveikatos priežiūros specialistų stoka ir šis poreikis, atsižvelgiant į esamų šių sričių darbuotojų amžių, tik didėja. Didelę darbo jėgos stoką patiria ir verslo atstovai. Nors Ukmergėje 2021 m. liepos mėn. nustatytas nedarbo lygis siekia 14,7 proc., gamybos įmonės neranda pakankamai darbuotojų ir priversti darbo jėgą pritraukti iš kitų miestų.

Tad svarbu spręsti Ukmergės gyventojų mažėjimo problemą, mažinant darbingo amžiaus žmonių išvykimą, skatinant atvykimą, sukuriant patrauklias gyvenimo sąlygas jauniems darbingiems gyventojams, užtikrinant konkurencingas darbo vietas bei tenkinant jų socialinius poreikius. Dėl šių priežasčių parengta Ukmergės rajono savivaldybės gyventojų skaičiaus stabilizavimo ir augimo programa. Kartu su šia programa bus įgyvendinamos ir kitos priemonės (švietimo, sveikatos priežiūros specialistų pritraukimo programos, taip pat kultūros, sporto, socialinės pagalbos, infrastruktūros plėtros ir kt.), padėsiančios siekti programos tikslo.

**III SKYRIUS**

**PROGRAMOS APIBŪDINIMAS IR ĮGYVENDINIMAS**

Programos tikslas – stabdyti gyventojų skaičiaus mažėjimą ir skatinti jo augimą, kas įtakotų ekonominį, socialinį ir kultūrinį vystymąsi.

Programos uždaviniai: sudaryti palankias sąlygas darbingų šeimų įsikūrimui Ukmergėje, verslo kūrimuisi ir plėtrai rajone, ieškoti Ukmergės ambasadorių Lietuvoje ir užsienyje.

Stabiliai augantis darbingų gyventojų skaičius daro didelę įtaką viso rajono plėtrai: atsiranda verslo plėtros galimybės, didėja socialinis stabilumas. Programos įgyvendinimas padės didinti savivaldybės patrauklumą investicijoms, didins jos konkurencingumą, švietimo, kultūros paslaugų įstaigų užimtumą, kas mažins socialinę atskirtį rajone.

Gyventojų skaičiaus stabilizavimo programa skirta siekti, jog Ukmergės rajono gyventojų skaičius ne tik nemažėtų, bet stabilizuotųsi ir augtų, žmonėms būtų kuriama komfortiška aplinka gyventi, dirbti ir kurti verslą išnaudojant rajono gamtinį ir žmogiškąjį potencialą, palankią geografinę padėtį.

Gyventojų skaičiaus stabilizavimo programa susideda iš dviejų priemonių paketų – finansinių priemonių (programos įgyvendinimo finansavimo apimtis – iki 1 proc. nuo metinio į savivaldybės biudžetą surenkamo gyventojų pajamų mokesčio) ir žmogiškųjų resursų administravimo (savivaldybės tarybos, savivaldybės administracijos ir gyventojų efektyvus bendradarbiavimas teikiant siūlymus, tariantis, kaip efektyviau spręsti gyventojams aktualius klausimus, užmezgant ryšius su išvykusiais į kitus miestus ir šalis ukmergiškiais, ieškant Ukmergės ambasadorių visame pasaulyje).

Programos priemonių įgyvendinimo stebėseną numatoma vykdyti kasmet. Atsižvelgiant į stebėsenos rezultatus, esant poreikiui, programa gali būti koreguojama, papildoma naujomis priemonėmis, tikslinamas lėšų poreikis.

Programai įgyvendinti bus parengtas Finansinės paskatos pirmąjį būstą Ukmergėje įsigyjančioms jaunoms šeimoms teikimo tvarkos aprašas, Gyventojų pajamų mokesčio lengvatos taikymo iki 50 proc. asmenims, naujai deklaravusiems gyvenamąją vietą Ukmergėje, tvarkos aprašas. Aprašuose bus numatyti finansavimo skyrimo prioritetai bei tvarka, lėšų dydis ir skyrimo kriterijai.

Ukmergės rajono savivaldybės taryba, atsižvelgdama į stebėsenos rodiklius bei biudžeto finansines galimybes, kiekvienais metais savivaldybės biudžete numato lėšas Gyventojų skaičiaus stabilizavimo programos vykdymui. Programoje numatytos priemonės ir veiklos įgyvendinamos tik gavus finansavimą.

**IV SKYRIUS**

**PROGRAMOS ĮGYVENDINIMO PRIEMONĖS, JŲ ĮGYVENDINIMO PLANAS**

Programos įgyvendinimo priemonės, jų rodikliai:

1. Finansinės paskatos pirmąjį būstą Ukmergėje įsigyjančioms jaunoms šeimoms teikimas – iki 80 proc. programos įgyvendinimui skirtų lėšų;
2. GPM lengvatos iki 50 proc. taikymas asmenims, naujai deklaruojantiems gyvenamąją vietą Ukmergėje. Lengvatos taikymas 5 metus, kasmet ją mažinant po 10 proc.;
3. Interaktyvaus kompleksinio Ukmergės miesto žemėlapio sukūrimas (su gyvenamosios statybos, verslo plėtros zonomis, esamos infrastruktūros suženklinimu ir kt.) – 1 vnt.;
4. Ukmergės ambasadorių paieška Lietuvoje ir užsienyje.

Gavus finansavimą, programos rezultatų naudos gavėjai – Ukmergės rajono gyventojai.

Programos priemonių įgyvendinimo planas:

|  |  |  |  |
| --- | --- | --- | --- |
| Eil. Nr. | Priemonės pavadinimas | Administratorius | Įvykdymo terminas |
| 1. | Finansinės paskatos pirmąjį būstą Ukmergėje įsigyjančioms jaunoms šeimoms teikimas | Savivaldybės administracija | Kasmet iki gruodžio 31 d. |
| 2. | GPM lengvatos iki 50 proc. taikymas asmenims, naujai deklaruojantiems gyvenamą vietą Ukmergęs rajone | Savivaldybės administracija | Kasmet iki gruodžio 31 d. |
| 3. | Interaktyvaus kompleksinio Ukmergės miesto žemėlapio sukūrimas (su gyvenamosios statybos, verslo plėtros zonomis, esamos infrastruktūros suženklinimu) | Savivaldybės administracija | 2022 m. iki gruodžio 31 d. |
| 4. | Ukmergės ambasadorių paieška Lietuvoje ir užsienyje | Savivaldybės administracija | Kasmet iki gruodžio 31 d. |

Programos lėšų poreikis ir siektini rodikliai:

|  |  |  |  |
| --- | --- | --- | --- |
| Eil. Nr. | Išlaidų pavadinimas  | Lėšų suma, Eur | Siektini rodikliai |
| 1. | Finansinės paskatos pirmąjį būstą Ukmergėje įsigyjančioms jaunoms šeimoms teikimas | Iki 160 000 Eur kasmet | 23 šeimos |
| 2. | GPM lengvatos iki 50 proc. taikymas asmenims, naujai deklaruojantiems gyvenamą vietą Ukmergęs rajone, kasmet ją mažinant po 10 proc.  | Iki 30 000 Eur kasmet | 30 asmenų |
| 3. | Interaktyvaus kompleksinio Ukmergės miesto žemėlapio sukūrimas (su gyvenamosios statybos, verslo plėtros zonomis, esamos infrastruktūros suženklinimu) | Iki 5 000 Eur | 1  |
| 4. | Ukmergės ambasadorių paieška Lietuvoje ir užsienyje (renginių organizavimui, priemonių įsigijimui, informacijos sklaidai ir pan.) | Iki 10 000 Eur kasmet | 10 |

\_\_\_\_\_\_\_\_\_\_\_\_\_\_\_\_\_\_\_\_\_\_\_

Forma patvirtinta Ukmergės rajono savivaldybės

administracijos direktoriaus 2017 m. rugsėjo 27 d.

įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL UKMERGĖS RAJONO GYVENTOJŲ SKAIČIAUS STABILIZAVIMO IR AUGIMO PROGRAMOS PATVIRTINIMO“**

**AIŠKINAMASIS RAŠTAS**

2021 m. spalio d.

Ukmergė

1. **Sprendimo projekto rengimo pagrindas:**

Lietuvos Respublikos vietos savivaldos įstatymo 6 straipsnio 38 punktas.

Ukmergės rajono savivaldybės 2021–2027 metų strateginio plėtros plano, patvirtinto Ukmergės rajono savivaldybės tarybos 2021 m. gegužės 27 d. sprendimu Nr. 7-125 ,,Dėl Ukmergės rajono savivaldybės 2021-2027 strateginio plėtros plano patvirtinimo“ 1 prioriteto „Palankios verslui ir inovacijoms aplinkos kūrimas ir gyvenimo kokybės gerinimas“ 1.3. tikslo ,,Stiprinti administracinius gebėjimus ir gerinti valdymo kokybę“ 1.3.2. uždavinys „Skatinti konkurencingos darbo jėgos pritraukimą “.

Ukmergės rajono savivaldybės tarybos 2020 m. sausio 30 d. sprendimas Nr. 7-3 „Dėl darbo grupės Gyventojų skaičiaus stabilizavimo Ukmergės rajone programai parengti sudarymo“.

1. **Sprendimo projekto tikslas ir esmė:**

Remiantis Lietuvos statistikos departamento duomenimis, nuolatinis gyventojų skaičius savivaldybėje 2013–2020 m. laikotarpiu kasmet stabiliai mažėjo. Pagrindinė tokio gyventojų skaičiaus mažėjimo priežastis – neigiamas migracijos saldo ir neigiama natūrali gyventojų kaita. Ukmergės rajono savivaldybė pasižymi mažesniu darbingo amžiaus gyventojų skaičiumi, o tuo pačiu ir aktyvios darbo jėgos trūkumu. Ukmergės rajono savivaldybės bendrojo ugdymo įstaigose mokinių skaičius nuo 2012–2013 mokslo metų sumažėjo 21,5 proc., tad mažėja infrastruktūros panaudojimo efektyvumas bei mokytojų etatų poreikis. Ukmergės rajono savivaldybė jau susiduria ir su švietimo darbuotojų, sveikatos priežiūros specialistų stoka ir šis poreikis, atsižvelgiant į esamų šių sričių darbuotojų amžių, tik didėja. Didelę darbo jėgos stoką patiria ir verslo atstovai. Nors Ukmergėje 2021 m. liepos mėn. nustatytas nedarbo lygis siekia 14,7 proc., gamybinės įmonės neranda pakankamai darbuotojų ir priversti darbo jėgą pritraukti iš kitų miestų.

Tad svarbu spręsti Ukmergės gyventojų mažėjimo problemą, mažinant darbingo amžiaus žmonių išvykimą, skatinant atvykimą, sukuriant patrauklias gyvenimo sąlygas jauniems darbingiems gyventojams, užtikrinant konkurencingas darbo vietas, bei tenkinant jų socialinius poreikius. Dėl šių priežasčių parengta Ukmergės rajono savivaldybės gyventojų skaičiaus stabilizavimo ir augimo programa. Šalia šios programos, taip pat bus įgyvendinamos ir kitos priemonės (švietimo, sveikatos priežiūros specialistų pritraukimo programos, taip pat kultūros, sporto, socialinės pagalbos, infrastruktūros plėtros ir kt.), padėsiančios siekti programos tikslo.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas): -**

**4. Sprendimui įgyvendinti reikalingos lėšos ir galimi finansavimo šaltiniai:** iki 1 proc. nuo į savivaldybės biudžetą surenkamų gyventojų pajamų mokesčio lėšų.

**5. Priėmus sprendimą laukiami rezultatai, galimos pasekmės:**

Įgyvendinama Ukmergės rajono gyventojų skaičiaus stabilizavimo ir augimo programa.

**6. Priimtam sprendimui įgyvendinti reikalingi papildomi teisės aktai (*priimti, pakeisti, panaikinti*):** Finansinės paskatos pirmąjį būstą Ukmergėje įsigyjančioms jaunoms šeimoms teikimo tvarkos aprašas, Gyventojų pajamų mokesčio lengvatos taikymo iki 50 proc. asmenims, naujai deklaravusiems gyvenamąją vietą Ukmergėje, tvarkos aprašas.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas: -**

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** –

**9. Sekretoriatas priimtą sprendimą pateikia\*:** Strateginio planavimo, investicijų ir verslo plėtros skyriui.

**10. Aiškinamojo rašto priedai: –**

Strateginio planavimo, investicijų ir verslo plėtros

skyriaus vedėja Inga Pračkailė